ข้าวมันไก่ เฮง เฮง มีทั้งไก่ตอน-ไก่ทอด ขายอยู่ริมถนนข้างๆ ห้างเอ็มโพเรียม ก่อนเลี้ยวรถเข้าห้าง หรือ BTS สถานีพร้อมพงษ์เลยค่ะลงมาเจอเล้ย...ร้านนี้เห็นขายอยู่ทุกเย็น ซึ่งคนต่อแถวซื้อกลับบ้านเยอะมาก หรือนั่งทานที่ร้านก็เต็มหมดทุกโต๊ะ มีประมาณ 10 กว่าโต๊ะได้เต็มหมด เพราะร้านนี้เค้าอร่อยจริงค่ะ ไก่เค้านุ่มเนื้อแน่น ข้าวมันก็หุงกำลังอร่อย น้ำจิ้มก็รสแซ่บหลาย ส่วนทีเด็ดที่เป็นพระเอกงานนี้คือ น้ำซุปเลยค่ะ อร่อย กลมกล่อมมาก ถ้าไปทานหลายท่าน (หรือ 2 ท่านขึ้นไป)ทางร้านจะเสริฟมาชามใหญ่พร้อมกระดูกไก่ที่มีเนื้อติดพอประมาณให้เราได้แกะ แทะเล่น สนุกไปเลยค่ะ แถมมีฟักให้ด้วย บอกเลยชอบมาก!!!หมดและขอเติมได้ตลอดๆ อีกด้วย ฟินตรงนี้..สำหรับร้านนี้ถึงคนจะเยอะ แต่เค้าเสริฟได้รวดเร็วทันใจจริงค่ะ เพราะผู้ช่วยเค้าเยอะใช้ได้..อร่อย และถูกแบบนี้ (เริ่มต้นแค่ 35 บาทเอง) ประทับใจฝุดๆ ไปเลยค่า!!!